CELEX: 32020R0748
Language: bg
Date: 2020-06-01 00:00:00
Title: Регламент (ЕС) 2020/748 на Комисията от 1 юни 2020 година за забрана на риболова на морски дявол в зони 8c, 9 и 10, както и във водите на Съюза от зона 34.1.1 на CECAF, от страна на кораби, плаващи под знамето на Франция

8.6.2020   
               
               
                  BG
               
               
                  Официален вестник на Европейския съюз
               
               
                  L 178/4
               
            
         РЕГЛАМЕНТ (ЕС) 2020/748 НА КОМИСИЯТА
         от 1 юни 2020 година
         за забрана на риболова на морски дявол в зони 8c, 9 и 10, както и във водите на Съюза от зона 34.1.1 на CECAF, от страна на кораби, плаващи под знамето на Франция
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2020/123 на Съвета (2) се определят квотите за 2020 г.
                  
               
                     (2)
                  
                  
                     Според получената от Комисията информация с улова, който е насочен към запаса от морски дявол в зони 8c, 9 и 10, както и във водите на Съюза от зона 34.1.1 на CECAF, и се извършва от кораби, плаващи под знамето на Франция или регистрирани в тази държава, отпуснатата за 2020 г. квота е изчерпана.
                  
               
                     (3)
                  
                  
                     Поради това е необходимо да се забранят определени риболовни дейности за посочения рибен запас,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изчерпване на квотата
            Посочената в приложението квота за риболов на морски дявол в зони 8c, 9 и 10, както и във водите на Съюза от зона 34.1.1 на CECAF, отпусната на Франция за 2020 г., се счита за изчерпана от датата, посочена в същото приложение.
         
         
            Член 2
            Забрани
            
               1.   Считано от указаната в приложението дата се забранява риболовът на посочения в член 1 рибен запас от страна на кораби, плаващи под знамето на Франция или регистрирани в тази държава. По-специално се забраняват търсенето на риба, както и хвърлянето, поставянето и влаченето на риболовни уреди, насочено към улов на съответния запас.
            
            
               2.   Трансбордирането, задържането на борда, преработката на борда, прехвърлянето, поставянето в клетки, угояването и разтоварването на уловена от посочените кораби риба и продукти от риболова на съответния запас остават разрешени по отношение на улова, извършен преди указаната в приложението дата.
            
            
               3.   Извършеният от посочените кораби нежелан улов на екземпляри от съответния запас се качва и задържа на борда, регистрира се, разтоварва се и се приспада от квотата в съответствие с член 15 от Регламент (ЕС) № 1380/2013 на Европейския парламент и на Съвета (3).
            
         
         
            Член 3
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 юни 2020 година.
            
               
                  За Комисията,
               
               
                  от името на председателя
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2020/123 на Съвета от 27 януари 2020 г. за определяне за 2020 г. на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 25, 30.1.2020 г., стр. 1).
         
            (3)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 и Решение 2004/585/ЕО на Съвета (ОВ L 354, 28.12.2013 г., стр. 22).
      
      
         
            ПРИЛОЖЕНИЕ
            
                        №
                     
                     
                        05/TQ/123
                     
                  
                        Държава членка
                     
                     
                        Франция
                     
                  
                        Запас
                     
                     
                        ANF/8C3411
                     
                  
                        Вид
                     
                     
                        Морски дявол (Lophiidae)
                     
                  
                        Зона
                     
                     
                        8c, 9 и 10; води на Съюза от зона 34.1.1 на CECAF
                     
                  
                        Дата на въвеждане на забраната
                     
                     
                        11.5.2020 г.